กรมการข้าว จัดนิทรรศการข้าวนอกนา แสดงข้าวสายพันธุ์แปลก เพื่อช่วยเหลือเกษตรกร
กรมการข้าว จัดนิทรรศการข้าวนอกนา แสดงข้าวสายพันธุ์แปลก เพื่อช่วยเหลือเกษตรกร มีโอกาสนำข้าวมาจำหน่ายถึงมือผู้บริโภคโดยตรงในราคาย่อมเยา         กรมการข้าว ร่วมกับห้างสรรพสินค้าซีคอนสแควร์ จัดงานข้าวนอกนา ข้าวพันธุ์แปลก เพื่อช่วยเหลือเกษตรกร ซึ่งวันนี้เป็นวันสุดท้าย โดยภายในงานเปิดโอกาสให้เกษตรกรผู้ปลูกข้าว นำข้าวมาขายโดยตรงถึงมือผู้บริโภค มีเกษตรกรจากทั่วประเทศให้ความร่วมมือ นำสินค้ามาขายจำนวนมากรวมถึงงานฝีมือต่างๆ อีกมากมาย ทั้งผลิตภัณฑ์จากผ้าขาวม้า และผ้าทอพื้นเมือง นอกจากนี้ยังมีผลิตภัณฑ์จากข้าว รวมถึงขนมพื้นเมืองจากภูมิภาคต่างๆ ที่นำมาขาย นอกจากนี้ยังมีพันธุ์ข้าวแปลก 50 ชนิด มาจัดแสดงให้ชม และบางสายพันธุ์ก็นำมาจากหน่ายในราคาย่อมเยาอีกด้วย โดย นางสาววริศรา ฟักคง เจ้าหน้าที่ประจำบูธข้าวสายพันธุ์แปลก อธิบายว่า ข้าวสายพันธุ์แปลกทั้ง 50 ชนิด อาทิ ข้าวเฟืองคำ ข้าวลืมผัว ข้าวขี้ตมหอม ข้าวเหนียวดำก่ำน้อย ข้าวหอมไชยา ข้าวหางปลาไหล ข้าวปะกาอำปึล ข้าวหอมกุหลาบ ข้าวพญาลืมแกง เป็นพันธุ์ข้าวท้องถิ่นจากทั่วประเทศ ที่กรมการข้าวกำลังทำการวิจัย ยังไม่มีวางจำหน่ายในเชิงพาณิชย์ แต่บางชนิดก็เริ่มเป็นที่รู้จักมากขึ้น เช่น ข้าวบือซากอ ซึ่งเป็นพันธุ์ข้าวพื้นเมืองของชนเผ่าปกากะญอ จังหวัดเชียงใหม่ ซึ่งจะปลูกเฉพาะบนดอย โดยใช้วิธีรดน้ำ ไม่มีน้ำขังเหมือนนาทั่วไปในพื้นที่ภาคกลาง ขึ้นไปชนิดกรมการข้าวก็สามารถพัฒนาจนสามารถนำไปปลูกขายเชิงพาณิชย์ได้ เช่น ข้าวลืมผัว        นอกจากนี้ ภายในงานยังมีสินค้าที่น่าสนใจซึ่งเป็นผลผลิตจากข้าว เช่น แกลบที่ได้จากการสีข้าว ยังสามารถนำมาทำภาชนะต่างๆ โดยนำไปบดและอัดขึ้นรูปเป็นภาชนะ เช่น จานรองแก้ว กระถางต้นไม้ และถาดใส่ผลไม้ ทั้งนี้หากประชาชนสนใจที่จะเยี่ยมชมนิทรรศการและซื้อผลิตภัณฑ์จากข้าวโดยตรงจากเกษตรกรยังสามารถแวะมาชมได้วันนี้เป็นวันสุดท้าย